**Общинска избирателна комисия**

**Божурище**

**РЕШЕНИЕ
№ 119 – МИ
гр. Божурище, 29.10.2015**

ОТНОСНО: продължаване работата на назначените СИК за втори тур за избор на кмет на Община Божурище и втори тур за избор за кметове на кметства с. Гурмазово, с. Пролеша

ОИК Божурище, като съобрази, че на основание чл.452 ал.4 и ал.5 от ИК, ОИК е насрочила втори тур за избор на кандидатите за кмет на Община Божурище и кметове на кметства с. Гурмазово, с.Пролеша , поради което на основание чл.87 ал.1 и чл. 93, ал.1 от ИК, **РЕШИ** на територията на Община Божурище членовете числено и поименно на СИК, действащи на първия тур осъществяват правомощията си до приключване на съответния вид избор и на втори тур, който ще се проведе на 01.11. /първи ноември/ 2015 г. за избор на кмет на община Божурище и за кметове на кметства в с.Гурмазово и с.Пролеша.

Указва на ръководния състав и членовете на СИК, че ще се легитимират на втория тур на изборите с първоначално издадените им удостоверения. В случай, че някой от членовете на СИК не се е явил на работа в изборния ден – 25.10.2015 г. по уважителни причини и след проверка установи, че не е бил заменен с друг член, има право да се яви в секционната комисия и да работи в изборите за втори тур на 01.11.2015 г.

**ПРЕДСЕДАТЕЛ:**

**Венера Безина**

**ЗАМ. ПРЕДСЕДАТЕЛ:**

**Елеонора Николова**

**\* Обявено на 29.10.2015 в 17:30 часа**